stanford-oval/wikipedia huggingface dataset:
Werewolf: The Last Warrior

| Werewolf: The Last Warrior |
| --- | --- |

Kehittäjä:  Data East/SAS Sakata
Julkaisija:  Data East (US/EU) Takara (JPN)
Julkaistu:  NA 5. marraskuuta 1990JP 28. kesäkuuta 1991EU 26. syyskuuta 1991
Lajityyppi:  tasohyppely
Pelimuoto:  yksinpeli
Alusta:  Nintendo Entertainment System
Jakelumuoto:  pelimoduuli
Lisää peliartikkeleitaVideopelien teemasivulla
Infobox OK   : 
Werewolf: The Last Warrior on Data East Corporationin kehittämä ja vuoden 1990 marraskuussa NES:ille julkaisema sivuttain vierivä tasohyppely.
Juoni

Paha johtaja ja hänen biovalmistetuista hirviöistä koostuva ryhmänsä ovat ottaneet maan haltuunsa ja vain yksi mies voi estää heidät. Hän ei kuitenkaan ole tavallinen mies, sillä hän kärsii lykantropiasta ja voi raivostuessaan muuttua ihmissudeksi.
Pelaaminen

Pelaaja aloittaa pelin ihmismuodossaan. Ihminen voi vain lyödä, hypätä ja kävellä. Löytäessään punaisen W-ikonin ihminen voi muuttua  ihmissudeksi. Ihmissusi muuttuu takaisin heikompaan ihmismuotoonsa menettäessään liian paljon elinvoimaansa tai törmätessään siniseen W-ikoniin.
Ihmissusimuodossa pelaaja voi hypätä korkeammalle. Hän on nopeampi ja voimakkaampi. Hänellä on kyky kiivetä seiniä pitkin, kulkea katossa roikkumalla ja hän voi tehdä aaltomaisesti etenevän hyökkäyksen. Lisäksi ihmissudella on ärtyisyysmittari, joka kasvaa pelaajan kerätessä eräänlaisia palloja. Viiden kerätyn pallon jälkeen ihmissusi muuttuu super-ihmissudeksi, joka on vieläkin nopeampi, voimakkaampi ja osittain voittamaton.
Kaiken kaikkiaan pelissä on viisi tasoa. Jokaisessa tasossa on pomo, joka liikkuu tietyllä tavalla. Pelaajan on hyvä opetella kunkin pomon liikkumiskuvio, jolloin niiden voittaminen helpottuu.
Aiheesta muualla

Werewolf: The Last Warrior MobyGamesissa (englanniksi)
Kuvakaappaus pelistä
Rubén Pérez

| Rubén Pérez |
| --- | --- |

Henkilötiedot
Koko nimi:  Rubén Pérez Moreno
Syntynyt: 30. lokakuuta 1981
Kansalaisuus:   Espanja
Pyöräilijä
Joukkue:  lopettanut
Laji:  Maantiepyöräily
Rooli:  ajaja
Ura
Amatöörijoukkue(et)
2005:  Orbea
Ammattilaisjoukkue(et)
2005-:  Euskaltel-Euskadi
 Tiedot päivitetty: 19. tammikuuta 2015 
Rubén Pérez Moreno (s. 30. lokakuuta 1981 Zaldibar) on espanjalainen maantiepyöräilijä. Hän edusti koko ammattilaisuransa ajan, vuosina 2006–2013, Euskaltel-Euskadi-tallia. Pérez voitti ensimmäisen etapin Bayern-Rundfahrt -kilpailussa 2010 ja Katalonian ympäriajon sprinttikilpailun 2011. Hän kilpaili useamman kerran sekä Ranskan että Espanjan ympäriajossa.
Rubén Pagnanini

Rubén Pagnanini vuonna 1978.
Rubén Oscar Pagnanini (s. 31. tammikuuta 1949 San Nicolás de los Arroyos, Buenos Airesin maakunta) on argentiinalainen jalkapalloilija, joka edusti Argentiinan jalkapallomaajoukkuetta.
Hän edusti seurajoukkueita Estudiantes de La Plata, Club Atlético Independiente ja Argentinos Juniors. Independienten riveissä hän voitti kansallisen mestaruuden 1977 ja 1978.
Oikea puolustaja Pagnanini lukeutui maailmanmestaruuden saavuttaneeseen vuoden 1978 Argentiinan joukkueeseen, vaikkei hän itse pelannutkaan yhtään ottelua.
Hänen kutsumanimensä oli El gato (’kissa’).
Waki

| Waki |
| --- | --- |
 Waki
 Koordinaatit: 12°50′29″N, 4°49′33″W 
Valtio:  Mali
Alue:  Ségoun alue
Piiri:  Sanin piiri
Hallinto:  
 – Hallinnon tyyppi:  maalaiskunta
Väkiluku (2009):  8 900
Infobox OKVirheellinen NIMI-arvo: 
Waki (myös Waky) on maalaiskunta ja sen keskuskylä Ségoun alueen Sanin piirissä Malissa. Se sijaitsee Banijoen eteläpuolisella tasangolla 65 kilometriä Sanista etelään. Kunnassa on 8 900 ja kylässä 1 500 asukasta (vuonna 2009).
Kunta rajoittuu lännessä Sanin piirin Kavan ja Karaban, pohjoisessa Sourountounan, idässä Tominianin piirin Dioran ja etelässä Sikasson alueen Yorosson piirin Koumbian kuntiin. Seutu kuuluu Sahelin ja Sudanin siirtymävyöhykkeeseen. Asukkaat ovat etupäässä miniankoja ja fulbeja.
Seudun pääelinkeinot ovat maanviljely ja karjanhoito. Tärkeimmät viljelykasvit ovat hirssi, durra, maissi, fonio, pavut ja maapähkinä. Myytäväksi kasvatetaan puuvillaa. Kaupankäynti suuntautuu etupäässä Kimparanaan. Palveluihin kuuluvat alakoulut ja kaksi terveyskeskusta.
Sappee

Sappee voi tarkoittaa seuraavia paikkoja Suomessa:
Sappee, kylä Hauholla (nykyään osa Hämeenlinnaa)
Sappee, kylä Kuhmoisissa
Sappee, kylä Pälkäneellä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Sappee”, voi hakea sivunnimihaulla, laajalla sivunnimihaulla tai tekstihaulla.
Wi (kana)

ゐ hiraganalla tai ヰ katakanalla ovat kaksi japanin kielen kirjoittamiseen käytettyä kana-merkkiä, jotka edustavat samaa tavua. Ne ovat molemmat jääneet pois käytöstä. On oletettu, että ne olisi lausuttu /ɰi/ Kamakura-kauden ja Taishō-kauden välillä, kunnes niiden lausuminen muuttui muotoon /i/.[lähde? ] Vuonna 1946 ne korvattiin merkeillä い ja イ.
Alkuperä

Hiragana ゐ on johdettu man'yōgana-merkistön kautta kanjista 為 ja katakana ヰ kanjista 井.
Latinisaatio

Kanat latinisoidaan samalla tavalla sekä Hepburn-, Kunrei-shiki- että Nihon-shiki-järjestelmissä: « wi ».
Kirjoitus

Hiragana ゐ kirjoitetaan yhdellä pitkällä vedolla:
Vaakavetona alkava veto, joka jatkuu viistosti alas, tekee lenkin vasemmalle, leikkaa itsensä ja päättyy alhaalla oikealla pieneen lenkkiin.
Katakana ヰ kirjoitetaan neljällä vedolla:
Vaakaveto vasemmalta oikealle.
Lyhyt pystyveto aiemman vasemmasta päästä alas.
Toinen vaakaveto hieman edellistä pidempänä lyhyen pystyvedon alapuolelle.
Pitkä pystyveto, joka lävistää aiemmat vaakavedot merkin keskiosassa.
Tietotekniikassa

Unicode-merkinnät:
ゐ: U+3090
ヰ: U+30F0
Käyttö

Merkkejä käytetään nykyään harvoin. Eräs tapaus on Nikka-viskin nimi, joka kirjoitetaan ニッカウヰスキー (Nikka uwisukī). Myös esimerkiksi komediapari Yoikon nimi kirjoitetaan よゐこ (Yowiko).
Vetojen järjestys merkille ゐ.
Vetojen järjestys merkille ヰ.
Who’s Afraid of Love?

| Who’s Afraid of Love? Jo Angel |
| --- | --- | --- |

Studioalbumin tiedot
 Julkaistu: 19. toukokuuta 2010
 Formaatti: CD, digitaalinen
 Tuottaja(t): Janne Oinas
 Tyylilaji: pop
 Kesto: 41.05
 Levy-yhtiö: Texicalli / POPD
Jo Angelin muut julkaisut
| All I Ever Need (EP) 2009 | Who’s Afraid of Love? 2010 |   |
Who’s Afraid of Love? on laulaja-lauluntekijä Jo Angelin esikoisalbumi. Texicalli julkaisi sen 19. toukokuuta 2010. Albumin on tuottanut Janne Oinas. Albumi ei sijoittunut lainkaan Suomen viralliselle albumilistalle.
Albumin ensimmäinen single ”Still In Love” 16. huhtikuuta 2010. Kappaleen musiikkivideo julkaistiin artistin YouTube-kanavalla 29. huhtikuuta 2010. Toinen single ”So-Called Love” 21. heinäkuuta 2010.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 1. | Nothing in Common | Jo Angel | 3.20 |  |  |  |  |  |  |
| 2. | Still in Love | Jo Angel | 3.11 |  |  |  |  |  |  |
| 3. | So-Called Love | Jo Angel | 2.58 |  |  |  |  |  |  |
| 4. | I Can't Stay | Jo Angel | 3.28 |  |  |  |  |  |  |
| 5. | Fire | Jo Angel | 3.58 |  |  |  |  |  |  |
| 6. | All I Ever Need | Jo Angel | 3.33 |  |  |  |  |  |  |
| 7. | No Love Left | Jo Angel | 3.06 |  |  |  |  |  |  |
| 8. | Everytime | Jo Angel | 3.14 |  |  |  |  |  |  |
| 9. | Shooting Star | Jo Angel | 3.51 |  |  |  |  |  |  |
| 10. | It's Too Late | Jo Angel | 4.06 |  |  |  |  |  |  |
| 11. | What Do You Mean by Love | Jo Angel | 3.42 |  |  |  |  |  |  |
| 12. | What's It Like | Jo Angel | 3.14 |  |  |  |  |  |  |
Arvostelut

Soundi:
V2.fi:
Wienin yleissopimus

Wienin yleissopimus tarkoittaa seuraavia kansainvälisiä sopimuksia:
Wienin yleissopimus, Wienin kongressin (1814–1815) tuloksena syntyneet sopimukset, jotka määrittivät Euroopan rajat ja kansainvälisen kanssakäymisen säännöt Napoleonin sotien jälkeen
Diplomaattisia suhteita koskeva Wienin yleissopimus (18. huhtikuuta 1961), kansainvälinen sopimus komennuksella olevien diplomaattien välisestä kanssakäymisestä sekä heidän etuoikeuksistaan ja koskemattomuudestaan
Wienin yleissopimus korvausvastuusta ydinvahinkojen alalla (21. toukokuuta 1963), kansainvälinen sopimus ydinonnettomuuksien aiheuttamien vahinkojen korvaamisesta
Konsulisuhteita koskeva Wienin yleissopimus (1963), kansainvälinen sopimus konsulisuhteiden perustamisesta ja toimintatavoista
Tieliikennettä koskeva Wienin yleissopimus (1968), kansainvälinen sopimus yhteisistä liikennesäännöistä rajat ylittävän tieliikenteen helpottamiseksi ja tieturvallisuuden parantamiseksi
Valtiosopimusoikeutta koskeva Wienin yleissopimus (1969), kansainvälinen sopimus valtioiden välisistä kirjallisista sopimuksista
Valtioseuraantoa koskevat Wienin yleissopimukset (1978, 1983), kansainväliset sopimukset valtioseuraannosta koskien valtiosopimuksia sekä omaisuutta, arkistoja ja velkoja
Otsonikerroksen suojelua koskeva Wienin yleissopimus (1985), kansainvälinen ympäristönsuojelusopimus
Yhdistyneiden Kansakuntien yleissopimus huumausaineiden ja psykotrooppisten aineiden laitonta kauppaa vastaan (1988)
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Wienin yleissopimus”, voi hakea sivunnimihaulla, laajalla sivunnimihaulla tai tekstihaulla.
Wienin sopimus

Wienin sopimus on yhteistyösopimus ISO:n ja CEN:in välillä. Se hyväksyttiin nimensä mukaisesti Wienissä 1991. Tavoitteena oli päällekkaistyön vähentäminen.
Tämän saavuttamiseksi sovittiin seuraavista asioista:
Työtä voidaan siirtää ISO → CEN tai CEN → ISO
Tarkkailijat toisen järjestön kokouksiin
Standardiehdotuksesta voidaan äänestää samanaikaisesti kummassakin järjestössä
Waking Up in Vegas

| ”Waking Up in Vegas” Katy Perry |
| --- | --- | --- |

Singlen tiedot
 Albumilta: One of the Boys
 Äänitetty : 2007-2008
 Julkaistu: 7. huhtikuuta 2009
 Formaatti: Digitaalinen lataus, CD-single
 Tuottaja(t): Katy Perry, Desmond Child, Andreas Carlsson
 Tyylilaji: Pop rock
 Kesto: 03.19
 Levy-yhtiö: Capitol
Katy Perryn muut singlet
| ”Thinking Of You” 2009 | ”Waking Up in Vegas” 2009 | ”Starstrukk” 2009 |
"Waking Up in Vegas" on yhdysvaltalaisen laulajan Katy Perryn kappale, joka julkaistiin neljäntenä ja viimeisenä singlenä hänen toiselta studioalbumiltaan One of the Boys (2008). Perry kirjoitti kappaleen yhdessä Desmond Childin ja Andreas Carlssonin kanssa, ja Greg Wells tuotti sen. Wells on merkitty myös kappaleen kaikkien instrumenttien soittajaksi. Single julkaistiin virallisesti Yhdysvaltain radioasemille 21. huhtikuuta 2009. "Waking Up in Vegas" on pop-rock -kappale, joka kertoo alaikäisistä pariskunnasta humaltumassa ja tuhlaamassa rahansa Las Vegasissa kunnioittaen ilmausta "Mitä tapahtuu Vegasissa, jää Vegasiin".
Kappale saavutti kymmenen parhaan joukon listoilla yli kahdeksassa maassa, mukaan lukien Yhdysvallat, missä se saavutti sijan 9 Billboard Hot 100 -listalla ja tuli Perryn kolmanneksi kymmenen parhaan joukkoon yltäväksi singleksi listalla. Se saavutti kymmenen parhaan joukon myös muissa maissa, mukaan lukien Kanada, Uusi-Seelanti, Irlanti ja Slovakia. Kappaleen musiikkivideon ohjasi Joseph Kahn, ja siinä ovat Perry ja näyttelijä Joel David Moore Vegasissa juhlimassa ja pelaamassa uhkapelejä. Perry esitti kappaleen Hello Katy Tour -kiertueellaan ja California Dreams -kiertueensa aikana, ja akustinen katkelma laulettiin Las Vegasin esityksessä Witness: The Tour -kiertueella. Kappale on soitettavissa vuoden 2015 videopelissä Guitar Hero Live.
Ruth Etting

| Ruth Etting |
| --- | --- |

Henkilötiedot
Syntynyt: 23. marraskuuta 1896 Nebraska, Yhdysvallat
Kuollut: 24. syyskuuta 1978 (81 vuotta) Colorado Springs, Colorado, Yhdysvallat
Ammatti:  laulaja, näyttelijä
Puoliso:  Moe Snyder Myrl Alderman
Aiheesta muualla
www.ruthetting.com
IMDb 
Elonet
AllMovie
Svensk Filmdatabas
Ruth Etting (23. marraskuuta 1896 Nebraska, Yhdysvallat – 24. syyskuuta 1978 Colorado Springs, Colorado, Yhdysvallat) oli  yhdysvaltalainen laulaja ja näyttelijä. Hänen tunnetuimpia sävelmiään oli esimerkiksi ”Ten Cents a Dance” (1930), tai  ”Love Me or Leave Me”, jota Charles Vidor myös käytti vuonna 1955 laulajasta tekemänsä elokuvan nimenä. Elokuvassa Ettingiä esitti Doris Day.
Etting syntyi Nebraskassa. Hän esiintyi uransa aikana useissa lyhytelokuvissa, mutta myös eräissä täyspitkissä teoksissa, kuten Skaandalissa Roomassa vuonna 1933 (Roman Scandals).
Etting joutui vuonna 1938 kohun keskelle, kun hänen entinen aviomiehensä Moe Snyder ampui hänen uutta kumppaniaan, pianisti Myrl Aldermania. Alderman toipui, nai Ettingin ja eli vielä vuoteen 1966 . Snyder sai tuomion, mutta vapautui istuttuaan vuoden.
Etting kuoli 81-vuotiaana Colorado Springsissä, Coloradossa. Hänellä on tähti Hollywood Walk of Famella.
Aiheesta muualla

Ruth Etting Internet Movie Databasessa. (englanniksi)
Saksan miehitysvyöhykkeet

Saksan miehitysvyöhykkeet olivat toisen maailmansodan voittajavaltioiden liittoutuneiden neljä miehitysvyöhykettä Saksasta vuosina 1945–1949. Lisäksi Neuvostoliiton vyöhykkeen sisällä ollut Berliini jaettiin myös neljään vyöhykkeeseen.
Historia

Kesäkuussa 1948 Yhdysvallat, Yhdistynyt kuningaskunta ja Ranska antoivat Saksan-miehitysvyöhykkeidensä uudistaa valuuttansa valtakunnanmarkasta saksanmarkkaan. Se johti Saksan taloudelliseen jakoon, kun Neuvostoliiton miehittämällä vyöhykkeellä jouduttiin vastavetona vaihtamaan valtakunnanmarkka omaksi saksanmarkaksi (myöhempi Saksan demokraattisen tasavallan markka). Idän ja lännen välit kiristyivät ja vuosina 1948–1949 Neuvostoliitto aloitti Berliinin saarron, jonka aikana Länsi-Berliiniä jouduttiin huoltamaan lännestä ilmasiltaa pitkin.
Saksan läntisistä miehitysvyöhykkeistä muodostettiin toukokuussa 1949 Saksan liittotasavalta eli Länsi-Saksa. Itäiselle eli Neuvostoliiton miehitysvyöhykkeelle perustettiin lokakuussa 1949 Saksan demokraattinen tasavalta eli Itä-Saksa. Berliini pysyi neljän vallan miehityksessä, vaikka käytännössä Länsi-Berliiniä pidettiin monin tavoin osana Länsi-Saksaa ja Itä-Berliiniä puolestaan Itä-Saksan pääkaupunkina. Vuonna 1955 molemmat Saksat saavuttivat rajoitetun suvereniteetin, joten miehittäjistä liittolaisiksi muuttuneille joukoille jäi käytännössä edelleen laajat toimintaoikeudet.
Vuonna 1989 kommunistijohtoinen järjestelmä sortui Euroopassa, minkä huipentumana oli Saksojen välisen rajan kaatuminen ja erityisesti Länsi-Berliiniä ympäröineen Berliinin muurin murtuminen. Itä-Saksaan uudelleen perustetut osavaltiot sekä miehityksestä vapautunut Berliini liittyivät liittotasavaltaan, eli tapahtui Saksan jälleenyhdistyminen 3. lokakuuta 1990. Seuraavan vuoden lopulla hajosi Neuvostoliitto ja sen seuraajavaltion, Venäjän asevoimien viimeiset joukot poistuivat Saksasta vuonna 1994. Sen sijaan Naton jäsenenä Saksa on sopinut, että kaksi liittolaista, Yhdysvallat ja Yhdistynyt kuningaskunta, saavat pitää siellä tukikohtiaan.
Vyöhykkeet maittain

Berliinin vyöhykkeitä ei ole mainittu.
Neuvostoliitto: Brandenburg, Mecklenburg-Etu-Pommeri, Saksi, Saksi-Anhalt ja Thüringen
Ranska: Baden, Rheinland-Pfalz ja Württemberg-Hohenzollern (Saarland oli Ranskan hallinnoima Saarin protektoraatti, joka liittyi Saksan liittotasavaltaan vuonna 1957)
Yhdistynyt kuningaskunta: Ala-Saksi, Hampuri, Nordrhein-Westfalen ja Schleswig-Holstein
Yhdysvallat: Baijeri, Bremen, Hessen ja Württemberg-Baden
Aiheesta muualla

Kuvia tai muita tiedostoja aiheesta Saksan miehitysvyöhykkeet Wikimedia Commonsissa
Berliinin miehitysvyöhykkeet.
Väinö Kokkinen

| Mitalit | Mitalit | Mitalit |  |
| --- | --- | --- | --- |
|  Väinö Kokkinen |  Väinö Kokkinen |  Väinö Kokkinen |  |
Maa:   Suomi
Miesten kreikkalais-roomalainen paini
|  Olympialaiset  |  Olympialaiset  |  Olympialaiset  |  |
|  Kultaa |  Amsterdam 1928 |  75 kg |  |
|  Kultaa |  Los Angeles 1932 |  79 kg |  |
| EM-kilpailut  | EM-kilpailut  | EM-kilpailut  |  |
|  Kultaa |  Tukholma 1930 | 79 kg |  |
|  Hopeaa |  Milano 1925 | 79 kg |  |
|  Hopeaa |  Dortmund 1929 | 79 kg |  |
|  Hopeaa |  Praha 1931 | 79 kg |  |
|  Hopeaa |  Helsinki 1933 | 87 kg |  |
Väinö Anselmi Kokkinen (25. marraskuuta 1899 Hollola – 27. elokuuta 1967 Helsinki) oli suomalainen kreikkalais-roomalaisen tyylin painija ja kaksinkertainen olympiavoittaja.
Kokkinen oli huippuluokan painija jo Pariisin 1924 olympialaisten aikaan, mutta TUL:n miehenä hänellä ei ollut asiaa olympiakisoihin. Työläisolympialaisissa Frankfurt am Mainissa 1925 hän voitti kultaa keskisarjassa. Sen jälkeen hän siirtyi Helsingin Jyrystä edustamaan SVUL-seura Helsingin Atleettiklubia.
Amsterdamin 1928 olympiakisoissa Kokkinen selätti keskisarjassa kaikki vastustajansa. Toisen olympiakultansa hän voitti Los Angelesin 1932 kisoissa, joissa keskisarjaan osallistui vain neljä painijaa. Tällä kertaa Kokkinen selätti vain kaksi vastustajaansa, mutta Saksan Jean Földeak onnistui pakoilemaan selätystä. Kolmannen kerran Kokkinen osallistui olympiakisoihin Berliinissä 1936, jossa hän jäi neljänneksi. Ainoan Euroopan mestaruutensa Kokkinen voitti vuonna 1930.
Suomen sisällissodassa 1918 Kokkinen taisteli punaisten puolella ja sai kolmen vuoden kuritushuonetuomion, joka kuitenkin pian peruttiin.
Väinö Kokkinen toimi viimeisinä vuosinaan Helsingissä liikemiehenä ja omisti muun muassa tanssiravintoloita, kuten Mikadon ja Lepakon.
Saavutuksia

Olympiakultaa Amsterdamissa 1928 (sarja 75 kg) ja Los Angelesissa 1932 (sarja 79 kg)
Olympiakisoissa neljäs Berliinissä 1936 (sarja 79 kg)
EM-kultaa 1930 (sarja 79 kg)
EM-hopeaa 1925, 1929 ja 1931 (sarja 79 kg) sekä 1933 (sarja 87 kg)
Työläisolympiakultaa Frankfurt am Mainissa 1925 (keskisarja)
Suomen mestari 1926 ja 1929 (sarja 75 kg), 1930, 1931 ja 1932 (sarja 79 kg) sekä 1934 (sarja 87 kg)
SM-hopeaa 1936  (sarja 79 kg)
Työväen urheiluliiton mestaruuskilpailuiden toinen sija (sarja 75 kg) 1922
Työväen urheiluliiton mestaruuskilpailuiden ensimmäinen sija (sarja 75 kg) 1924,  1925
Urheiluseurat

Lahden Taimi
Orimattilan Jymy
Helsingin Jyry
Helsingin Atleettiklubi v. 1926
Helsingin Kisa-Veikot v. 1929 - 1934
Helsingin Paini-Miehet v. 1936
Aiheesta muualla

Wikimedia Commonsissa on kuvia tai muita tiedostoja aiheesta .
Elämäkerta Helsingin Jyryn sivuilla (Arkistoitu – Internet Archive)
Juha Kanerva: / Kokkinen, Väinö (1899–1967) Kansallisbiografia-verkkojulkaisu (maksullinen).  11.10.2000. Helsinki:  Suomalaisen Kirjallisuuden Seura.
Waldeck

Waldeck on entinen ruhtinaskunta Keski-Saksassa. Se sijaitsi nykyisten Hessenin ja Ala-Saksin osavaltioiden alueella, ja aikoinaan Preussissa. Waldeck koostui kahdesta osasta siten, että Waldeckin kreivikunta oli Westfalenin (entinen Preussin provinssi ja sittemmin Nordrhein-Westfalenin osavaltion osa) ja Hessen-Nassaun provinssin välissä. Toinen osa Pyrmontin ruhtinaskunta sen pohjoispuolella.
Waldeckin tiedetään olleen jo 1100-luvulla kreivikunta ja 1349 sen hallitsijasuku sai valtakunnankreivin arvon. Ruhtinaskunnaksi alue tuli 1712 ja 1866 se liittyi Pohjois-Saksan liittoon sekä 1871 Saksan valtakuntaan. Tasavallaksi alue tuli 1918. Vuodesta 1867 alkaen Waldeck oli hyvin riippuvainen Preussista, johon se 1922 ja 1929 yhdistettiin.
Rolf Larsson (jääpalloilija)

| Rolf Larsson> Henkilötiedot |
| --- | --- |
Syntynyt: 3. joulukuuta 1986 (ikä 37)
Jääpallon pelaaja
Pituus:  179 cm
Seura:   Akilles
Pelinumero:  70
Pelipaikka:  Keskikenttä
| Urheilijan ura> Junioriseurat |
| --- | --- | --- | --- |
:  Vesta
Seurat
| Vuodet | Seura | O | (M) |
| 2001–2002 |  Vesta | – | (–) |
| 2003–2005 |  HIFK | – | (–) |
| 2005–2008 |  Botnia | – | (–) |
| 2008–2009 |  IK Sirius | – | (–) |
| 2009–2010 |  HIFK | – | (–) |
| 2010–2011 |  HT Bandy | – | (–) |
| 2011–2012 |  HIFK | – | (–) |
| 2012– |  Brobergs IF | – | (–) |
| 2018– |  Akilles | – | (–) |
Maajoukkue
| 2008– |  Suomi | 30 | (9) |
 Seurajoukkueuran tilastot kattavat vain kansalliset sarjat, päivitetty 25.1.2013.  Maajoukkueuran tilastot päivitetty 25.1.2013.
Rolf Larsson (s. 3. joulukuuta 1986) on suomalainen jääpalloilija. Hänen seuransa on Bandyliigassa pelaava Porvoon Akilles.
Larsson esiintyi Bandyliigassa jo 15-vuotiaana kaudella 2001–2002 Kulosaaren Vestan riveissä. Seuran luovuttua seuraavan kauden sarjapaikastaan hän siirtyi HIFK:n joukkueeseen. Larsson on pelannut 30 A-maaottelua ja edustanut Suomea kolmissa MM-kisoissa.
Saavutukset

Maajoukkueessa
MM-hopeaa: 2011
Seurajoukkueissa
SM-kultaa: 2010, 2020, 2021
SM-hopea: 2016, 2022
SM-pronssia: 2012
Víctor Erice

Víctor Erice vuonna 2013.
Víctor Erice (s. 30. kesäkuuta 1940 Karrantza, Vizcaya, Espanja) on espanjalainen elokuvaohjaaja. Ericen pääteoksia ovat Mehiläispesän henki (1973), Etelä (1983) ja Unelma valosta (1992). Hän on ollut kahdesti ehdolla Cannesin Kultaisen palmun saajaksi.
Hän kävi elokuvakoulun, mutta on lukenut myös lakia, valtiotiedettä ja taloustiedettä yliopistossa Madridissa.
Kirjallisuutta

Bagh, Peter von: Victor Ericen haastattelu. Filmihullu 4/1995.
Aiheesta muualla

Víctor Erice Internet Movie Databasessa. (englanniksi)
Rubén Limardo

| Mitalit | Mitalit | Mitalit |  |
| --- | --- | --- | --- |
|  Rubén Limardo |  Rubén Limardo |  Rubén Limardo |  |
Maa:   Venezuela
Miesten miekkailu
|  Olympialaiset  |  Olympialaiset  |  Olympialaiset  |  |
|  Kultaa | Lontoo 2012 | kalpa |  |
Rubén Dario Limardo Gascón (s. 3. elokuuta 1985 Ciudad Bolívar) on venezuelalainen miekkailija.
Limardo voitti kotimaalleen kultamitalin vuoden 2012 kesäolympialaisten kalvan yksilökilpailussa. Hän kukisti loppuottelussa Norjan Bartosz Piaseckin pistein 15–10. Kyseessä oli Venezuelan kaikkien aikojen toinen olympiakulta. Pekingin olympialaisissa 2008 hän sijoittui kalvan henkilökohtaisessa kilpailussa 23:nneksi ja joukkuekilpailussa kuudenneksi. Hän voitti kultamitalin kalvan henkilökohtaisessa kilpailussa vuoden 2007 Pan-Amerikan kisoissa. Myös hänen nuorempi veljensä Francisco kilpailee miekkailussa kansainvälisellä tasolla.
Aiheesta muualla

Kuvia tai muita tiedostoja aiheesta Rubén Limardo Wikimedia Commonsissa
Rolf Lassgård

| Rolf Lassgård |
| --- | --- |
 Rolf Lassgård vuonna 2009 Berliinin elokuvajuhlilla
Henkilötiedot
Syntynyt: 29. maaliskuuta 1955 (ikä 69) Östersund, Ruotsi
Ammatti:  näyttelijä
Näyttelijä
Merkittävät roolit:  Gunvald Larsson (Martin Beck -elokuvat) Kurt Wallander (Wallander-elokuvat)
Aiheesta muualla
IMDb 
Elonet
AllMovie
Svensk Filmdatabas
Rolf Lassgård (s. 29. maaliskuuta 1955 Östersund) on ruotsalainen näyttelijä.
Lassgård on näytellyt useissa ruotsalaisissa poliisielokuvissa. Hänen kaksi tunnetuinta hahmoaan ovat etsivä Gunvald Larsson ja komisario Kurt Wallander. Edellinen hahmo perustuu Sjöwallin ja Wahlöön kirjoittamiin dekkareihin, jälkimmäinen puolestaan Henning Mankellin kirjoittamiin poliisiromaaneihin. Kolmas rooli on Lars Martin Johansson, joka on kriminologi Leif G. W. Perssonin luoma hahmo.
Lassgård on näytellyt myös monessa muussa elokuvassa. Näitä ovat muun muassa Susanne Bierin ohjaama Häiden jälkeen (2006), Kjell Sundvallin ohjaama Metsästäjät (1996), Colin Nutleyn ohjaama Gossip (2000) ja Kjell-Åke Anderssonin ohjaamat Iso paksu isäni (1992) ja Perhesalaisuuksia (2000).
Televisiosarjat

Pyhiinvaeltajan kuolema (En pilgrims död)
Neljäs mies (Den fjärde mannen)
Matkan pää (Den döende detektiven), 2018
Víctor Fernández

| 0 | 1 | 2 |
| --- | --- | --- |

Henkilötiedot
Koko nimi: Víctor Fernández Braulio
Syntymäaika: 28. marraskuuta 1960 (ikä 63)
Syntymäpaikka: Zaragoza, Zaragoza, Espanja
Seura
Seura:  Zaragoza
Tehtävä: päävalmentaja
Valmennusura
1990–1991 1991–1996 1997 1998–2002 2002–2004 2004–2005 2006–2008 2010 2013 2014–2015 2018–2020:  Deportivo Aragón  Zaragoza  Tenerife  Celta  Betis  Porto  Zaragoza  Betis  Gent  Deportivo La Coruña  Zaragoza
Víctor Fernández Braulio (s. 28. marraskuuta 1960 Zaragoza) on espanjalainen jalkapallovalmentaja.